**A Tiszáninneni Református Egyházkerület 2023. évi rendes közgyűlésére előterjesztés**

**(2023. július 21.)**

1. **A Tiszáninneni Református Egyházkerület fenntartásában működő köznevelési, illetve szakképző intézményekkel kapcsolatos feladatok**
2. **Személyi jellegű döntések**

Az egyházkerület fenntartásában működő alábbi köznevelési, többcélú köznevelési intézmények vezetőinek, illetve többcélú szakképző intézmény vezetőjének magasabb vezetői megbízása jár le 2023. év augusztusi hatállyal:

|  |  |  |
| --- | --- | --- |
| Intézmény | Intézményvezető | Lejáró intézményvezetői megbízás időtartama |
| Kazinczy Ferenc Református Általános Iskola és Óvoda | Nagy György Csaba | 5 év |
| Miskolc-Szirmai Református Általános Iskola, Alapfokú Művészeti Iskola és Óvoda | Hegyesi Károly | 5 év |
| Pitypalatty-völgyi Református Körzeti Általános Iskola és Alapfokú Művészeti Iskola | dr. Sasné Venczel Ildikó | 5 év |
| Vay Miklós Református Technikum, Szakképző Iskola és Diákotthon | Dr. Téglás Zsolt Gábor | 5 év |
| Eötvös József Református Oktatási Központ - Óvoda, Általános Iskola, Gimnázium, Technikum, Szakképző Iskola és Alapfokú Művészeti Iskola | Együd László Elemér | 5 év |
| Komlóstetői Református Általános Iskola | Dr. Ábrám Tibor | 1 év |
| Gyermeksziget Református Óvoda | Puskás Ildikó | 1 év |

A további vezetői megbízást valamennyi, az előzőekben nevesített személy vállalta. A nevelőtestületek által kifejtett vélemények nevezettek tekintetében rendelkezésre állnak, azok támogató jellegűek. Komlóstető esetében az eredménytelenné nyilvánított pályáztatás miatt merült fel a 2022/2023. tanévben alkalmazott megoldás újabb egy tanévre való kiterjesztése, mint ami az intézmény érdekét a körülményekhez képest leginkább szolgálja. Az ügymenet határidőinek teljesíthetősége érdekében az Egyházkerületi Tanács a 2023. június 16. napján tartott ülésén tárgyalta a hivatkozott megbízásokra vonatkozó előterjesztést, az abban foglaltak a titkos szavazás eredménye értelmében támogatásban részesültek.

A megbízások újabb időtartamát a mérlegelendő körülmények tekintetbe vételével a lentebb rögzítetteknek megfelelően javasolt megerősíteni az intézményvezetői megbízásokat.

1. **Az intézmények alapító okiratával kapcsolatos döntések**

A következő intézmények alapító okiratának létrehozása, módosítása vált szükségessé fenntartói döntés, vagy az intézmények részéről történt kezdeményezés alapján:

|  |  |
| --- | --- |
| 2023/2024-es tanévtől, nevelési évtől érvényes új, illetve módosított dokumentumok | |
| Intézmény neve | Alapító okirat |
| Csomasz Tóth Kálmán Református Alapfokú Művészeti Iskola | x |
| Hernádnémeti Református Általános Iskola, Két Tanítási Nyelvű és Alapfokú Művészeti Iskola | x |
| Irinyi János Református Oktatási Központ - Óvoda, Általános Iskola, Technikum, Szakgimnázium és Diákotthon | x |
| Miskolci Édenkert Református Óvoda | x |
| Miskolc-Szirmai Református Általános Iskola, Alapfokú Művészeti Iskola és Óvoda | x |
| Szerencsi Rákóczi Zsigmond Református Két Tanítási Nyelvű Általános Iskola, Alapfokú Művészeti Iskola és Óvoda | x |

Az előzőekkel összefüggésben indokolt külön kiemelni és részletezni az Országos Óvoda Program keretében megvalósuló beruházásokra tekintettel bekövetkező átszervezéseket, amelyek révén a szerencsi intézmény köznevelési alapfeladata óvodai nevelés feladattal bővül, emellett az előbb említett helyszínen és a Miskolci Édenkert Református Óvoda telephelyeként Miskolc hejőcsabai városrészében új feladatellátási hely jön létre. Szintén a program elemeként Kazincbarcikán a már meglévő óvoda intézményegység kerül felújított, a feladat ellátása szempontjából a jelenkor elvárásainak megfelelően kialakított másik épületbe.

1. **Egyéb intézményi dokumentumok (pedagógiai vagy szakmai program, szervezeti**

**és működési szabályzat, házirend) fenntartói jóváhagyását érintő döntések**

|  |  |  |  |
| --- | --- | --- | --- |
| A 2023. évben jóváhagyott dokumentumok | | | |
| Intézmény | Pedagógiai vagy szakmai program | Szervezeti és működési szabályzat | Házirend |
| Eötvös József Református Oktatási Központ - Óvoda, Általános Iskola, Gimnázium, Technikum, Szakképző Iskola és Alapfokú Művészeti Iskola |  |  | x |
| Szerencsi Rákóczi Zsigmond Református Két Tanítási Nyelvű Általános Iskola, Alapfokú Művészeti Iskola és Óvoda | x |  |  |
| Miskolci Édenkert Református Óvoda | x |  |  |
| Irinyi János Református Oktatási Központ - Óvoda, Általános Iskola, Technikum, Szakgimnázium és Diákotthon | x |  |  |

**2. Az egyházkerületi fenntartású köznevelési, szakképzési intézményrendszer fenntartását érintő további jelentős kérdéskörök**

- Helyi önkormányzati és állami tulajdonú ingatlanok, ingóságok egyházi tulajdonba kerülése köznevelési és szakképzési feladatellátáshoz kapcsolódóan az egyházak hitéleti és közcélú tevékenységének anyagi feltételeiről szóló 1997. évi CXXIV. törvény 2022. december 22. napjától hatályos érintett módosítása alapján. Az Egyházkerületi Tanács támogatását bíró esetekben (Sátoraljaújhely, Felsőzsolca, Sárospatak, Heves, Eger, Kazincbarcika, Hernádnémeti, Miskolc Komlóstető, Szerencs) a szerződéskötésekhez szükséges intézkedések folyamatban vannak.

- Központi költségvetés által biztosított kiegészítő támogatási előleg a bevett egyház és annak belső egyházi jogi személye által fenntartott köznevelési és szakképző intézményeket érintő energiaár-növekedésből adódó

a) 2022. évi többletkiadások ellentételezéséhez az 537/2022. (XII. 21.) Korm. rendelet,

b) 2023. évi többletkiadások ellentételezéséhez a 172/2023. (V. 12.) Korm. rendelet alapján.

- Miskolc-Szirmai Református Általános Iskola, Alapfokú Művészeti Iskola és Óvodaóvodai intézményegysége épületének bővítését, felújítását célzó kivitelezési munkálatok.

Az Egyházkerületi Oktatási Bizottság részéről egyéb téma nem kerül felvetésre, az előterjesztések és a jelentés kapcsán az alábbi, 3. pontban részletezett határozati javaslatoknak megfelelően kezdeményezi tisztelettel az Egyházkerületi Közgyűlés felé döntések meghozatalát.

**3. Határozati javaslatok**

1. **Személyi jellegű határozati javaslatok:**

*1. A Közgyűlés a Tanács döntését – mely szerint 2023. augusztus 16 - 2028. augusztus 15. közötti időtartamra Nagy György Csabát a Kazinczy Ferenc Református Általános Iskola és Óvoda, Hegyesi Károlyt a Miskolc-Szirmai Református Általános Iskola, Alapfokú Művészeti Iskola és Óvoda, dr. Sasné Venczel Ildikót a Pitypalatty-völgyi Református Körzeti Általános Iskola és Alapfokú Művészeti Iskola, Dr. Téglás Zsolt Gábort a Vay Miklós Református Technikum, Szakképző Iskola és Diákotthon, Együd László Elemért az Eötvös József Református Oktatási Központ - Óvoda, Általános Iskola, Gimnázium, Technikum, Szakképző Iskola és Alapfokú Művészeti Iskola, Puskás Ildikót a Gyermeksziget Református Óvoda, 2023. augusztus 16 - 2024. augusztus 15. közötti időtartamra Dr. Ábrám Tibort a Komlóstetői Református Általános Iskola intézményvezetői feladatainak ellátásával megbízta – tudomásul veszi és a maga részéről megerősíti.*

1. **Intézmények alapító okiratának módosításával kapcsolatos határozati javaslat**

*2.* *Az Egyházkerületi Közgyűlés a jelen előterjesztés 1. b) alpontban foglaltakkal egyezően megerősíti az intézmények alapító okiratának Egyházkerület Elnöksége részéről történt módosítását.*

1. **Egyéb intézményi dokumentumok fenntartói jóváhagyását érintő határozati javaslat**

*3.* *Az Egyházkerületi Közgyűlés a jelen előterjesztés 1. c) alpontban foglaltakkal egyezően megerősíti az egyéb intézményi dokumentumok Egyházkerület Elnöksége részéről történt jóváhagyását.*

1. **Jelentés elfogadására irányuló határozati javaslat**

*4.* *Az Egyházkerületi Közgyűlés az Egyházkerületi Oktatási Bizottság jelentését elfogadja.*